ვარსკვლავური გზა

ვარსკვლავური გზა () — ამერიკული მედია-ფრენჩაიზი. იგი ეფუძნება ჯინ როდენბერის მიერ შექმნილ ორიგინალურ სერიალს, რომელიც პირველად ეთერში 1966 წელს გავიდა. 1979 წლიდან გამოჩნდა სრულმეტრაჟიანი ფილმებიც. დღეისთვის გადაღებულია 7 ტელესერიალი (მათ შორის ერთი — ანიმაციური) და 15 სრულმეტრაჟიანი ფილმი.

სერიალმა უდიდესი გავლენა მოახდინა უამრავი თანამედროვე ტექნოლოგიის დიზაინზე, როგორიც არის ჯიბის კომპიუტერი, მობილური ტელეფონი და დაფა-კომპიუტერები.

ვარსკვლავური გზა აღწერს მომავალს, რომელიც ერთი შეხედვით უტოპიურია. ამ მომავალში დედამიწა გაწევრიანებულია პლანეტების გაერთიანებულ ფედერაციაში. ამავდროულად, გალაკტიკის დიდი ნაწილი ჯერ კიდევ შეუსწავლელია.

ფრენჩაიზს ჰყავს მრავალი მოყვარული, რომლებიც საკუთარ თავს უწოდებენ „ტრეკერებს“ ().

 სატელევიზიო სერიალები 

ვარსკვლავური გზა მოიცავს ექვს სატელევიზიო სერიალს:ორიგინალური სერიალი, ანიმაციური სერიალი, შემდეგი თაობა, ღრმა კოსმოსი 9, ვოიაჯერი და ენტერპრაიზი. ჯამში გადაღებულია 30 სეზონი და 726 სერია.

 ორიგინალური სერიალი (1966—1969) 

ვარსკვლავური გზა: ორიგინალური სერიალი () - პირველი სერიალი, რიმელმაც სათავე დაუდო „ვარსკვლავურ გზას“. შექმნილია ჯინ როდენბერის მიერ, პირველად ეთერში გავიდა 1966 წლის 8 სექტემბერს. სერიალი შედგება სამი სეზონისგან.

სერიალში მოქმედება მიმდინარეობს XXIII საუკუნეში (2264—2269 წლები) და მოგვითხრობს პლანეტების გაერთიანებული ფედერაციის კოსმოსურ ხომალდ USS Enterprise(NCC-1701)_ის ხუთწლიანი სამეცნიერო-კვლევითი მისიის შესახებ, კაპიტან ჯეიმზ კირკის მეთაურობით.

„ვარსკვლავური გზის“ სხვა სერიალებისგან განსხვავებით სერიალს არ ჰქონია საკუთარი დასახელება და შევიდა ისტორიაში როგორც ორიგინალური სერიალი (, ST: TOS).

2006 წლის სექტემბერში „ორიგინალური სერიალი“ განახლებულ იქნა თანამედროვე კომპიუტერული სპეცეფექტებითOriginal Star Trek Getting Upgrade? — TV News at IGN .

 ანიმაციური სერიალი (1973—1974) 

ვარსკვლავური გზა: ანიმაციური სერიალი () — ორიგინალური სერიალის მიხედვით შექმნილი ანიმაციური სერიალი, შედგება 2 სეზონისგან (22 სერია). ახმოვანებენ „ორიგინალური სერიალის“ მსახიობები. სცენარზე მუშაობდნენ იმ დროის ცნობილი ფანტასტიკოსები.

თავდაპირველად სერიალი გამოდიოდა სახელწოდებით:„ჯინ როდენბერის ვარსკვლავური გზის ანიმაციური თავგადასავლები“ (), მაგრამ მოგვიანებით სახელი შეიცვალა და ისტორიაში შევიდა როგორც „ვარსკვლავური გზა: ანიმაციური სერიალი“ (, ST: TAS).

 ფაზა II 
ვარსკვლავური გზა: ფაზა 2 () ჩაფიქრებული იყო კომპანია Paramount Television Network_ის მიერ. 1978 წელს მომზადდა საპილოტე ეპიზოდი და 12 სერიის სცენარიStar Trek Phase II . სცენარის თანახმად „ფაზა 2“ უნდა ყოფილიყო „ორიგინალური სერიალის“ გაგრძელება და უნდა მოეთხრო „ენტერპრაიზის“() კიდევ ერთი ხუთწლიანი მისიის შესახებ. ეკიპაჟი უნდა დარჩენილიყო უცვლელად, მხოლოდ სპოკის ნაცვლად (მსახიობმა ლეონარდ ნიმოიმ უარი თქვა მონაწილეობაზე) უნდა ყოფილიყო ვულკანელი კსონი ().

მაღალი რისკებისა და ვარსკვლავური ომების მზარდი პოპულარობის გამო ახალი სერიალის გადაღება შეჩერდა. მოგვიანებით ერთ-ერთი სერიის სცენარი გამოყენებული იქნა სრულმეტრაჟიანი ფილმისთვის „ვარსკვლავური გზა“ ()Star Trek: The Motion Picture (1979), რამდენიმე სერია გამოიყენეს სერიალში „ვარსკვლავური გზა: შემდეგი თაობა“ ().

 შემდეგი თაობა (1987—1994) 

ვარსკვლავური გზა: შემდეგი თაობა () შექმნილია ჯინ როდენბერის მიერ 1987 წელს. 1991 წლიდან, როდენბერის გარდაცვალების შემდეგ სერიალი გააგრძელა რიკ ბერმანმა. სერიალი შედგება 7 სეზონისგან (178 სერია).
მოქმედება ვითარდება XXIV საუკუნეში (2364—2370 წლები) — ორიგინალური სერიალიდან 100 წლის შემდეგ. სერიალი მოგვითხრობს კოსმოსურ ხომალდ „ენტერპრაიზ NCC-1701-D“_ს () მოგზაურობაზე, კაპიტან ჟან-ლუკ პიკარის მეთაურობით.

შემდეგი თაობა გახდა „ვარსკვლავური გზის“ ისტორიაში ყველაზე პოპულარული სერიალი. ნომინირებული იყო პრემიაზე ემი როგორც „საუკეთესო მხატვრული სერიალი“.

 ღრმა კოსმოსი 9 (1993—1999) 

ვარსკვლავური გზა: ღრმა კოსმოსი 9 (). შექმნილია 1993 წელს რიკ ბერმანის და მაიკლ პილერის მიერ. სერიალი შედგება 7 სეზონისგან (176 სერია). „ღრმა კოსმოსი 9“ გახდა პირველი სერიალი რომელიც შეიქმნა ჯინ როდენბერის მონაწილეობის გარეშე.

სერიალის მოქმედება ვითარდება 2369—2375 წლებში, კოსმოსურ სადგურზე „ღრმა კოსმოსი 9“ რომელიც განლაგებულია კოსმოსური ანომალიის - სივრცითი დერეფნის ახლოს რომლითაც შესაძლებელია გალაქტიკის სხვა კვადრანტში მოხვედრა. ამ ფაქტის გამო სადგურს გააჩნია უდიდესი სტრატეგიული მნიშვნელობა.

სერიალში მონაწილეობს რამდენიმე პერსონაჟი „შემდეგი თაობიდან“.

 ვოიაჯერი (1995—2001) 

ვარსკვლავური გზა: ვოიაჯერი () გამოვიდა ეკრანებზე 1995 წლის 16 იანვარს. ავტორები — რიკ ბერმანი, მაიკლ პილერი და ჯერი ტეილორი. სერიალი შედგება შვიდი სეზონისგან (172 სერია). მოქმედება მიმდინარეობს 2371—2377 წლებში.

ფედერაციის კოსმოსური ხომალდი „ვოიაჯერი“ () 70 ათასი სინათლის წლის მანძილზე დედამიწიდან. სახლში დასაბრუნებლად „ვოიაჯერს“ დასჭირდება 70-75 წელი (მაქსიმალურ სიჩქარეზე). სერიალი მოგვითხრობს თავგადასავლებს რომლებიც გადახდება „ვოიაჯერის“ ეკიპაჟს სახლში დაბრუნებისას.

 ენტერპრაიზი (2001—2005) 

ვარსკვლავური გზა: ენტერპრაიზი () გამოვიდა ეკრანებზე 2001 წელს, შეიცავს ოთხ სეზონს (94 სერია). ავტორები - რიკ ბერმანი და ბრენ ბრაგა.

მოქმედება ვითარდება 2151 წელს, ორიგინალურ სერიალში აღწერილ მოვლენებამდე 100 წლით ადრე.

სერიალო მოგვითხრობს დედამიწელთა კოსმოსური ხომალდის „Enterprise NX-01“ მოგზაურობაზე. კაცობრიობა მხოლოდ ახლა იწყებს კოსმოსის შესწავლას. „ენტერპრაიზი“ კაპიტან ჯონათან არჩერის მეთაურობით ასრულებს დედამიწელთა პირველ სამეცნიერო-კვლევით მისიას შორეულ კოსმოსში.

 დისქავერი (2017-) 

ვარსკვლავური გზა: დისქავერის () პრემიერა შედგა 2017 წლის 24 სექტემბერსhttp://deadline.com/2017/06/star-trek-discovery-september-premiere-date-cbs-all-access-rollout-to-follow-1202115723/, მოქმედება ვითარდება ორიგინალურ სერიალში აღწერილ მოვლენებამდე 10 წლით ადრეhttp://tvline.com/2016/08/10/star-trek-discovery-amanda-grayson-spoilers-cast/ და აღწერს კოსმოსურ ხომალდ „დისქავერის“ (USS Discovery NCC-1031) თავგადასავლებს კაპიტან გაბრიელ ლორკის და კაპიტან-ლეიტენანტ მაიკლ ბერნემის მეთაურობით. პირველ სეზონში კლინგონი ტ’კუვმა ცდილობს კლინგონთა 24 სახლის გაერთიანება, რის შედეგადაც იწყება ომი კლინგონებსა და ფედერაციას შორის.

 მოკლემეტრაჟიანი (2018-) 

ვარსკვლავური გზა: მოკლემეტრაჟიანის () პრემიერა შედგა 2018 წლის 4 ოქტომბერს. სერიალი წარმოადგენს მოკლემეტრაჟიანი ეპიზოდების ანტოლოგიას, რომლებიც მოგვითხრობს სხდადახსვა ისტორიებს დისქავერის პერსონაჟებზე.

 პიკარი (2020-) 

ვარსკვლავური გზა: პიკარის () პრემიერა შედგა 2020 წლის 3 იანვარს. პატრიკ სტიუარტი დაუბრუნდა  ჟან-ლუკ პიკარის როლს. სერიალის მოვლენები ვითარდება 26 წლის შემდეგ შემდეგი თაობის დასრულებიდან და 18 წლის შემდეგ შურისგების მოვლენებიდან.

 ქვედა გემბანები  (2020-) 

2018 წლის 25 ოქტომბერს CBS All Access-მა ორსეზონიანი ანიმაციური სერიალი დაანონსა, რომელიც შემქმნელი, მთaვარი სცენარისტი და აღმასრულებელი პროდიუსერი მაიკ მაკმახანი იქნება. სერიალი მოგვითხრობს დამხმარე გუნდზე, «ერთ-ერთ ყველა ნაკლებ მნიშვნელოვან ჯგუფზე ვარსკლავური ფლოტის ხომალდზე»‘Star Trek: Lower Decks’ Animated Series From ‘Rick and Morty’ EP & Secret Hideout Ordered By CBS All Access. პირველი სეზონის პრემიერა 2020 წლის 6 აგვისტოს  CBS All Access-ზე შედგა. 

 უცნაური ახალი სამყაროები (2021-) 

2020 წლის მაისში დაანონსდა სერიალი სახელწოდებით ვარსკვლავური გზა: უცნაური ხალი სამყაროები. იტან პეკი, ენსონ მაუნტი და რებეკა რომიჯი დაუბრუნდებიან სპოკის, კაპიტან პაიკის და პირველი დამხმარეს როლებს.

 საოცრება (2021-) 
ტელეარხ Nickelodeon-მა შეუკვეთა საბავშვო ანიმაციური სერიალი, რომელიც უნდა აწარმოოს CBS-თან ერთად. პრემეირა 2021 წელს არის დაგეგმილი..

 უსახელო სერიალი ფილიპა ჯორჯიუზე 
CBS All Access-მა დაანონსა სერიალი სექცია 31 შესახებ. სარკისებულ მსოფლიოს ფილიპა ჯორჯიუს როლს დაუბრუნდება მიშელ იეო.

 მხატვრული ფილმები 

სათაურიგამოსვლის თარიღიორიგინალური სერიალივარსკვლავური გზა: ფილმი 7 დეკემბერი, 1979ვარსკვლავური გზა II: ხანის რისხვა 4 ივნისი, 1982ვარსკვლავური გზა III: სპოკის ძიება 1 ივნისი, 1984ვარსკვლავური გზა IV: გზა შინისაკენ 26 ნოემბერი, 1986ვარსკვლავური გზა V: უკანასკნელი ზღვარი 9 ივნისი, 1989ვარსკვლავური გზა VI: აღმოუჩენელი ქვეყანა 6 დეკემბერი, 1991შემდეგი თაობავარსკვლავური გზა: თაობები 18 ნოემბერი, 1994ვარსკვლავური გზა: პირველი კონტაქტი 22 ნოემბერი, 1996ვარსკვლავური გზა: აჯანყება 11 დეკემბერი, 1998ვარსკვლავური გზა: შურისგება 13 დეკემბერი, 2002გადატვირთვა (კელვინის დროის ხაზი)ვარსკვლავური გზა 8 მაისი, 2009ვარსკვლავური გზა: ბნელში 23 აპრილი, 2013ვარსკვლავური გზა: უსასრულობა 25 ივლისი, 2016http://www.ign.com/articles/2014/12/23/star-trek-3-release-date-set-for-july-2016

 გამოშვების ისტორია 

 რესურსები ინტერნეტში 


 Memory Alpha: პორტალი Wikia-ზე


 სქოლიო 

კატეგორია:ვარსკვლავური გზა
კატეგორია:ამერიკული ფილმები
კატეგორია:ამერიკული ტელესერიალები
კატეგორია:ამერიკული სამეცნიერო ფანტასტიკური ტელესერიალები